**OBRAZLOŽENJE FINANCIJSKOG PLANA LUČKE UPRAVE SENJ**

**ZA 2025. GODINU**

**UVOD**

Na proces planiranja i financijskog poslovanja Lučke uprave Senj primjenjuju se Zakon o financijskom poslovanju i računovodstvu neprofitnih organizacija („Narodne novine“ broj 121/14 i 114/22), Pravilnik o neprofitnom računovodstvu i Računskom planu („Narodne novine“ broj 1/15, 25/17, 96/18, 103/18 i 134/22), Pravilnik o izvještavanju u neprofitnom računovodstvu i registru neprofitnih organizacija („Narodne novine“ broj 31/15, 67/17 i 115/18 i 21/21) i Pravilnik o sustavu financijskog upravljanja i kontrola te izradi i izvršavanju financijskih planova neprofitnih organizacija („Narodne novine“ broj 119/15 i 134/22).

Plan prihoda i rashoda mora se izrađivati i donositi najmanje na razini skupine računa iz Računskog plana za neprofitne organizacije. Obvezni, Zakonom propisani dijelovi financijskog plana su plan prihoda i rashoda, plan zaduživanja i otplata i obrazloženje financijskog plana.

**PRIHODI**

Financijskim planom Lučke uprave Senj za 2025. godinu predlaže se ostvarenje prihoda u iznosu od 1.201.200,00 eura. Projekcijom za 2026. godinu prihodi se planiraju u iznosu od 1.212.200,00 eura, a za 2027. godinu u iznosu od 1.243.200,00 eura.

Prikaz prihoda Lučke uprave Senj za 2025. godinu dat je u tablici 1.

|  |  |  |  |  |  |
| --- | --- | --- | --- | --- | --- |
| **Tablica 1: Plan prihoda Lučke uprave Senj za 2025. godinu** | | | | | **u eurima** |
| **Konto** | **OPIS** | **Plan za 2024.** | **Povećanje/ smanjenje** | **Plan za 2025.** | **Indeks** |
| **(5/3\*100)** |
| **1** | **2** | **3** | **4** | **5** | **6** |
| **3** | **PRIHODI** | **1.142.625,00** | **58.575,00** | **1.201.200,00** | **105,1** |
| **31** | **PRIHODI OD PRODAJE ROBE I PRUŽANJA USLUGA** | **1.104.000,00** | **70.000,00** | **1.174.000,00** | **106,3** |
| **3112** | **Prihodi od pružanja usluga** | **1.104.000,00** | **70.000,00** | **1.174.000,00** | **106,3** |
| 31121 | Lučke pristojbe | 761.900,00 | 13.100,00 | 775.000,00 | 101,7 |
| 31122 | Lučke naknade | 115.000,00 | 50.000,00 | 165.000,00 | 143,5 |
| 31123 | Naknade za koncesiju | 222.600,00 | 7.400,00 | 230.000,00 | 103,3 |
| 31124 | Ostali prihodi poslovanja | 4.500,00 | -500,00 | 4.000,00 | 88,9 |
| **34** | **Prihodi od imovine** | **2.500,00** | **-300,00** | **2.200,00** | **88,0** |
| 3413 | Prihodi od kamata na oročena sredstava i depozite | 500,00 | -300,00 | 200,00 | 40,0 |
| 3414 | Prihodi od zateznih kamata | 2.000,00 | 0,00 | 2.000,00 | 100,0 |
| **35** | **Prihodi od donacija** | **11.625,00** | **-11.625,00** | **0,00** | **0,0** |
| 3522 | Prihodi od donacija tijela i institucija | 11.625,00 | -11.625,00 | 0,00 | 0,0 |
| **36** | **Ostali prihodi** | **24.500,00** | **500,00** | **25.000,00** | **102,0** |
| 3633 | Ostali nespomenuti prihodi | 24.500,00 | 500,00 | 25.000,00 | 102,0 |

PRIHODI OD PRODAJE ROBE I PRUŽANJA USLUGA (skupina računa 31) planirani su za 2025. godinu u iznosu od 1.174.000,00 eura, odnosno s povećanjem od 70.000,00 eura ili za 6,3% u odnosu na plan 2024. godine od 1.104.000,00 eura.

U strukturi prihoda od pružanja usluga planira se povećanje prihoda u odnosu na plan 2024. godine i to lučke pristojbe za 1,7% ili za 13.100,00 eura, lučke naknade za 43,5% ili za 50.000,00 eura, naknade za koncesije za 7.400,00 eura ili za 3,3%, dok se smanjuju ostali prihodi za 500,00 eura ili 11,1%.

PRIHODI OD IMOVINE (skupina računa 34) planirani su u iznosu od 2.200,00 eura, što predstavlja smanjenje za 12,0% u odnosu na 2024. godinu, a odnose se na kamate na oročena sredstva i depozite i prihode od zateznih kamata.

PRIHODI OD DONACIJA (skupina računa 35) nisu planirani u 2025. godini, što predstavlja smanjenje prihoda od donacija za 11.625,00 eura planiranih u 2024. godini iz Europskog fonda za regionalni razvoj, a odnosio se na donaciju za aktivnosti EU projekta FRAMESPORT (“*FRAMEwork initiative fostering the sustainable development of Adriatic Small PORTs*”), koji se provodio u sklopu Programa prekogranične suradnje Interreg Hrvatska – Italija sa svrhom poticanja održivog razvoja malih luka u Jadranu, a čiji sudionik je bila i Lučka uprava Senj.

OSTALI PRIHODI (skupina računa 36) uključuju prihode od usluga korištenja sanitarnog čvora u Stinici, te ostale nespomenute prihode koji su planirani s povećanjem od 2%, u odnosu na plan 2024. godine od 25.000,00 eura.

**ODGOĐENI PRIHODI OD DONACIJA (skupina računa 29)** planirani su u iznosu od 1.268.000,00 eura, a uključuju planirane prihode iz državnog proračuna i proračuna jedinica lokalne samouprave.

Slijedom svega navedenog utvrđuju se sveukupni prihodi u iznosu od 2.469.200,00 eura, što u odnosu na plan 2024. godine od 2.201.625,00 eura predstavlja povećanje za 12,2% ili za 267.575,00 eura.

**RASHODI**

U 2025. godini planirani rashodi iznose 966.500,00 eura što predstavlja povećanje za 46.850,00 eura ili za 5,1%, dok su u projekciji za 2026. godini rashodi planirani u iznosu od 941.800,00 eura, a za 2027. godinu u iznosu od 938.100,00 eura.

U nastavku se daje prikaz strukture rashoda za 2025. godinu prema ekonomskoj klasifikaciji u odnosu na plan 2024. godine.

|  |  |  |  |  |  |
| --- | --- | --- | --- | --- | --- |
| **Tablica 2: Struktura rashoda Lučke uprave Senj za 2025. godinu u odnosu na plan 2024. godine** | | | | | **u eurima** |
| **Konto** | **OPIS** | **Plan 2024.** | **Povećanje/ smanjenje** | **Plan za 2025.** | **Indeks** |
| **(5/3\*100)** |
| **1** | **2** | **3** | **4,00** | **5** | **6** |
| **4** | **RASHODI** | **919.650,00** | **46.850,00** | **966.500,00** | **105,1** |
| **41** | **Rashodi za radnike** | **306.000,00** | **144.200,00** | **450.200,00** | **147,1** |
| 411 | Plaće | 251.700,00 | 124.300,00 | 376.000,00 | 149,4 |
| 412 | Ostali rashodi za radnike | 15.300,00 | -100,00 | 15.200,00 | 99,3 |
| 413 | Doprinosi na plaće | 39.000,00 | 20.000,00 | 59.000,00 | 151,3 |
| **42** | **Materijalni rashodi** | **410.450,00** | **-55.050,00** | **355.400,00** | **86,6** |
| **421** | **Naknade troškova radnicima** | **3.000,00** | **-1.000,00** | **2.000,00** | **66,7** |
| 4211 | Službena putovanja | 1.000,00 | 0,00 | 1.000,00 | 100,0 |
| 4212 | Naknada za prijevoz, za rad na terenu i odvojeni život | 1.000,00 | -1.000,00 | 0,00 | 0,0 |
| 4213 | Stručno usavršavanje radnika | 1.000,00 | 0,00 | 1.000,00 | 100,0 |
| **422** | **Naknade članovima u predstavničkim i izvršnim tijelima, povjerenstvima i sl.** | **8.200,00** | **6.800,00** | **15.000,00** | **182,9** |
| **424** | **Naknade ostalim osobama izvan radnog odnosa** | **2.000,00** | **2.500,00** | **4.500,00** | **225,0** |
| **425** | **Rashodi za usluge** | **338.250,00** | **-69.150,00** | **269.100,00** | **79,6** |
| 4251 | Usluge telefona, pošte i prijevoza | 6.200,00 | 300,00 | 6.500,00 | 104,8 |
| 4252 | Usluge tekućeg i investicijskog održavanja | 108.800,00 | -39.700,00 | 69.100,00 | 63,5 |
| 4253 | Usluge promidžbe i informiranja | 2.500,00 | 0,00 | 2.500,00 | 100,0 |
| 4254 | Komunalne usluge | 33.000,00 | -1.000,00 | 32.000,00 | 97,0 |
| 4255 | Zakupnine i najamnine | 3.000,00 | 500,00 | 3.500,00 | 116,7 |
| 4256 | Zdravstvene i veterinarske usluge | 250,00 | 750,00 | 1.000,00 | 400,0 |
| 4257 | Intelektualne i osobne usluge | 182.500,00 | -30.000,00 | 152.500,00 | 83,6 |
| 4258 | Računalne usluge | 1.000,00 | 0,00 | 1.000,00 | 100,0 |
| 4259 | Ostale usluge | 1.000,00 | 0,00 | 1.000,00 | 100,0 |
| **426** | **Rashodi za materijal i energiju** | **26.500,00** | **-700,00** | **25.800,00** | **97,4** |
| 4261 | Uredski materijal i ostali materijalni rashodi | 3.500,00 | -700,00 | 2.800,00 | 80,0 |
| 4263 | Energija | 18.000,00 | 0,00 | 18.000,00 | 100,0 |
| 4264 | Sitan inventar i auto gume | 2.000,00 | -1.000,00 | 1.000,00 | 50,0 |
| 4266 | Radna odjeća i obuća | 2.500,00 | 500,00 | 3.000,00 | 120,0 |
| 4267 | Materijal za tekuće održavanje (lanci, konopi, bove i sl.) | 500,00 | 500,00 | 1.000,00 | 200,0 |
| **429** | **Ostali nespomenuti materijalni rashodi** | **32.500,00** | **6.500,00** | **39.000,00** | **120,0** |
| 4291 | Premije osiguranja | 23.000,00 | 3.500,00 | 26.500,00 | 115,2 |
| 4292 | Reprezentacija | 3.500,00 | 6.500,00 | 10.000,00 | 285,7 |
| 4293 | Članarine | 1.000,00 | 0,00 | 1.000,00 | 100,0 |
| 4294 | Kotizacije | 0,00 | 0,00 | 0,00 | #DIV/0! |
| 4295 | Ostali nespomenuti materijalni rashodi | 5.000,00 | -3.500,00 | 1.500,00 | 30,0 |
| **43** | **Amortizacija** | **150.000,00** | **0,00** | **150.000,00** | **100,0** |
| **44** | **Financijski rashodi** | **45.600,00** | **-39.700,00** | **5.900,00** | **12,9** |
| 4421 | Kamate na primljene kredite banaka | 5.200,00 | -700,00 | 4.500,00 | 86,5 |
| 4431 | Bankarske usluge i usluge platnog prometa | 4.500,00 | -3.800,00 | 700,00 | 15,6 |
| 4433 | Zatezna kamata | 25.200,00 | -24.900,00 | 300,00 | 1,2 |
| 4434 | Ostali nespomenuti financijski rashodi | 10.700,00 | -10.300,00 | 400,00 | 3,7 |
| **45** | **Donacije** | **0,00** | **0,00** | **0,00** | **#DIV/0!** |
| **46** | **Ostali rashodi** | **7.600,00** | **-2.600,00** | **5.000,00** | **65,8** |
| 4614 | Ugovorne kazne i ostale naknade štete | 3.000,00 | -3.000,00 | 0,00 | 0,0 |
| 4622 | Otpisana potraživanja | 4.000,00 | 0,00 | 4.000,00 | 100,0 |
| 4624 | Ostali nespomenuti rashodi | 600,00 | 400,00 | 1.000,00 | 166,7 |

Iz navedene tablice vidljivo je povećanje rashoda za 2025. godinu od 46.850,00 eura, nastalo kao rezultat planiranja većih rashoda za radnike za 144.200,00 eura, dok su se s druge strane smanjili materijalni rashodi za 55.050,00 eura, financijski rashodi za 39.700,00 eura i ostali rashodi za 2.600,00 eura.

RASHODI ZA RADNIKE (skupina računa 41) obuhvaćaju bruto plaće i doprinose na plaće s planiranim godišnjim nagradama, darovima djeci radnika i otpremninu. Planirani rashodi u 2025. iznose 450.200,00 eura, što predstavlja povećanje za 144.200,00 eura ili za 47,1% u odnosu na plan 2024. godine. Na povećanje rashoda za radnike utjecalo je planirano povećanje sredstava za plaće i doprinose na plaće.

MATERIJALNI RASHODI (skupina računa 42) planirani su u iznosu od 355.400,00 eura, odnosno sa smanjenjem od 55.050,00 eura ili za 13,4%, a obuhvaćaju:

* Naknade troškova radnicima – podskupina računa 421 (službena putovanja, naknade za prijevoz, stručno usavršavanje radnika), planirane su u ukupnom iznosu od 2.000,00 eura, odnosno s smanjenjem od 1.000,00 eura vezano za sredstava za naknadu za prijevoz na posao i s posla koja nisu planirana u 2025. godini, u odnosu na plan 2024. godine, dok su ostale naknade troškova radnika ostale na razini plana 2024. godine.
* Naknade članovima u predstavničkim i izvršnim tijelima, povjerenstvima i sl. (podskupina računa 422) odnose se na naknade troškova članovima upravnog vijeća koje su planirane s povećanjem od 6.800,00 eura ili za 82,9% i iste iznose 15.000,00 eura.
* Naknade ostalim osobama izvan radnog odnosa – autorski ugovori, ugovori o djelu i ostale naknade (podskupina računa 424) planiraju se u 2025. godini u iznosu od 4.500,00 eura, što je 225% plana 2024. godine, odnosno povećanje za 2.500,00 eura, a obuhvaćaju samo rashode za ugovore o djelu.
* Rashodi za usluge (podskupina računa 425) bilježi smanjenje za 69.150,00 eura ili za 20,4% i iznose 269.100,00 eura namijenjenih za usluge telefona, pošte i prijevoza, tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene usluge, intelektualne i osobne usluge, računalne usluge i ostale usluge. U okviru rashoda za usluge najveće smanjenje od 39.700,00 eura bilježe rashodi za usluge tekućeg i investicijskog održavanja.
* Rashodi za materijal i energiju (podskupina računa 426) planiraju se u iznosu od 25.800,00 eura, a uključuju rashode za uredski materijal i ostale materijalne rashode, energiju (gorivo i električna energija), sitan inventar i autogume, nabavu radne odjeće i obuće te materijal za tekuće i investicijsko održavanje (lanci, konopi, bove).
* Ostali nespomenuti materijalni rashodi (podskupina računa 429) obuhvaćaju planirane rashode za premije osiguranja, reprezentaciju, članarine, kotizacije i ostale nespomenute materijalne rashode planirane u iznosu od 39.000,00 eura, što predstavlja povećanje za 6.500,00 eura ili za 20% u odnosu na plan 2024. godine od 32.500,00 eura. U okviru navedenih rashoda planirano je povećanje rashoda za premije osiguranja i za reprezentaciju, dok se smanjuju rashodi za ostale nespomenute materijalne rashode.

AMORTIZACIJA (skupina računa 43) je ostala nepromijenjena u odnosu na plan 2024. godine i iznosi 150.000,00 eura.

FINANCIJSKI RASHODI (skupina računa 44) planirani su u iznosu od 5.900,00 eura što predstavlja smanjenje od 87,1% u odnosu na plan 2024. godine. U okviru planiranih rashoda 4.500,00 eura odnosi se na otplatu kamate na primljeni dugoročni kredit, 700,00 eura na bankarske usluge i usluge platnog prometa, 300,00 eura na zatezne kamate iz poslovnih odnosa i 400,00 eura na ostale nespomenute financijske rashode.

OSTALI RASHODI (skupina računa 46) planirani su u 2025. godini u iznosu od 5.000,00 eura što predstavlja smanjenje za 34,2% u odnosu na 2024. godinu, a obuhvaćaju ostale nespomenute rashode, dok se rashodi za kazne, penale i naknade šteta u 2025. godini ne planiraju, a u 2024. godini su bili planirani u iznosu od 3.000,00 eura.

**RASHODI ZA NABAVU NEFINANCIJSKE IMOVINE U PRIPREMI (skupina računa 05)**

Financijskim planom Lučke uprave Senj za 2025. godinu rashodi za nabavu nefinancijske imovine u pripremi planiraju se u iznosu od 1.630.600,00 eura ili 69,7% plana 2024. godine kada su isti planirani u iznosu od 2.340.418,06 eura. Uključuju građevinske objekte u pripremi planirane u iznosu od 1.400.000,00 eura, rashode za postrojenja i opremu u pripremi u iznosu od 9.600,00 eura i ostalu nematerijalnu proizvedenu imovinu u pripremi planiranu u iznosu od 221.000,00 eura.

Projekcijom za 2026. godinu rashodi za nabavu nefinancijske imovine u pripremi planirani su u iznosu od 2.937.000,00 eura, a Projekcijom za 2027. godinu isti iznose 3.477.000,00 eura.

**OBVEZE ZA KREDITE I ZAJMOVE (skupina računa 26**) planirani iznos od 50.960,00 eura odnosi se na otplatu glavnice započetu u srpnju 2023. godine, temeljem ugovorenog dugoročnog kredita Privredne banke Zagreb d.d. za izvođenje radova na dovršenju poslovnog dijela zgrade - zajedničkih dijelova i posebnog dijela.

Pripremila:

Silva Katalinić, mag.oec.

**RAVNATELJ**

**Ante Stipić, mag.oec.**